สอบถามดังนี้ค่ะ ประจำเดือนมาวันที่ 26 มิย. มีอะไรกัน 10 กค. ไม่ได้ป้องกันค่ะ จากนั้นจึงกินยาคุมฉุกเฉินภายใน 2 ชม. อยากถามมีความเสี่ยงในการตั้งครรภ์สูงมั๊ยคะ (รอบเดือนปกติ 25-26 วันค่ะ) ขอบมากค่ะ
สวัสดีค่ะ หากประจำเดือนมาวันที่ 26 มิ.ย. แล้วได้มีเพศสัมพันธ์ในวันที่ 10 ก.ค. ถือว่าไม่ใช่ระยะปลอดภัย และอยู่ในช่วงกึ่งกลางของรอบเดือน โอกาสที่จะตั้งครรภ์ย่อมมีได้มาก แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ ทั้งนี้ หากเป็นชนิดที่มี 2 เม็ดใน 1 แผง ก็ควรทานเม็ดที่ 2 หลังจากทานเม็ดแรกไปแล้ว ภายในไม่เกิน 12 ชั่วโมงหลังจากที่มีเพศสัมพันธ์ด้วยค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรใช้ยาคุมฉุกเฉินเป็นประจำ เพราะจะทำให้มีเลือดออกผิดปกติ และประจำเดือนมาผิดปกติได้ค่ะ